### Beslutning

Godkendt.

### Sagsfremstilling

### Resume og sagens baggrund

I investeringsplanen for affaldsinitiativer i 2015 blev etableringen af fem nye nedgravede ”affaldsøer” vedtaget på Teknik- og Miljøudvalgets møde den 1. juni 2015 - udover de allerede etablerede affaldsøer i Høng, Svebølle og [adresse]. Affaldsøerne lever ikke op til de nye sorteringskrav, og de kommende henteordninger vil overflødiggøre affaldsøerne i deres nuværende form og placering. Administrationen lægger derfor op til, at alle de nedgravede ”affaldsøer” nedlægges.

### Indstillinger

Chefen for Vej, Ejendom og Affald indstiller, at de kommunalt ejede nedgravede affaldsløsninger fjernes i forbindelse med indførelse af de nye affaldsordninger.

### Behandling

Teknik- og Miljøudvalget.

### Sagsfremstilling

I investeringsplanen for affaldsinitiativer i 2015 blev etableringen af fem nye nedgravede affaldssystemer vedtaget på Teknik- og Miljøudvalgets møde den 1. juni 2015. De nedgravede affaldssystemer kaldes også for ”affaldsøer”.

Placeringen af de fem "affaldsøer” er:

* Osvejen, [adresse]
* Strandvej, [adresse] (p-plads ved toilet)
* Vilhelmsvej, [adresse] (p-plads ved toilet)
* Gåsevænget, [adresse] (p-plads)
* Algade, Gørlev

De øvrige tre ”affaldsøer”, som blev etableret før de fem nye "affaldsøer”, er placeret ved:

* Centervej, Høng
* Kystvejen, Kalundborg
* Centret, Svebølle

Med en udvidelse af den eksisterende affaldsordning vil det fra primo 2023 være muligt at sortere flere typer affald ved husstanden, hvilket gør, at borgerens behov for at benytte affaldsørne må anses for ikke længere at være til stede. Derudover er der en del fejlsortering af affald i de forskellige typer beholdere ved affaldsøerne – blandt andet bruger borgerne dem som genbrugspladser, herunder til storskrald, og der bliver derfor brugt ressourcer på ekstra oprydning af henkastet affald.

Administrationen anbefaler at nedlægge alle de kommunalt ejede nedgravede affaldsløsninger.

### Økonomiske konsekvenser

Udgifter til at fjerne de nedgravede ”affaldsøer” og besparelsen på drift,  herunder tømning og vedligeholdelse af "affaldsøerne", vil blive indarbejdet i budgettet i forbindelse med budgetlægning for 2023.